# Carioca (elokuva)

| Carioca |
| --- |
| Flying Down to Rio |
|  |
| Ohjaaja | Thornton Freeland |
| Käsikirjoittaja | Cyril Hume H. W. Hanemann Erwin S. Gelsey |
| Perustuu | Anne Caldwellin näytelmään ja Lou Brockin tarinaan |
| Tuottaja | Lou Brock Merian C. Cooper |
| Säveltäjä | Max Steiner **Laulujen sävellys** Vincent Youmans **Laulujen sanoittajat** Gus Kahn Edward Eliscu |
| Kuvaaja | J. Roy Hunt |
| Leikkaaja | Jack Kitchin |
| Tuotantosuunnittelija | Carroll Clark |
| Pukusuunnittelija | Walter Plunkett |
| Pääosat | Dolores del Río Gene Raymond Ginger Rogers Fred Astaire |
| Valmistustiedot |
| Valmistusmaa |  Yhdysvallat |
| Tuotantoyhtiö | RKO Radio Pictures |
| Ensi-ilta |  22. joulukuuta 1933 New York City, New York 29. joulukuuta 1933  16. syyskuuta 1934 |
| Kesto | 89 minuuttia |
| Alkuperäiskieli | englanti (myös portugali) |
| Budjetti | 462 000 USD |
| Tuotto | 1 545 000 USD |
| Aiheesta muualla |
| IMDb  |
| Elonet |
| AllMovie |
|
[ Muokkaa Wikidatassa ]  |
| Infobox OKNimi-testi OK |

**Carioca** (engl. *Flying Down to Rio*) on vuonna 1933 ensi-iltansa saanut Thornton Freelandin ohjaama yhdysvaltalainen romanttinen musikaalikomediaelokuva, jonka pääosissa ovat Dolores del Río, Gene Raymond, Ginger Rogers ja Fred Astaire. *Carioca* on ensimmäinen kymmenestä Rogersin ja Astairen yhteisestä elokuvamusikaalista. *Cariocassa* Astaire tekee myös ensimmäisen elokuvaroolinsa; hän oli esiintynyt cameoroolissa kuukautta aiemmin ilmestyneessä *Suurkaupungin tytär* -elokuvassa. *Carioca* kertoo tanssiorkesterin vetäjästä, joka löytää rakkauden ja menestyksen Brasilian Rio de Janeirossa.

Mustavalkoisesta *Cariocasta* on saatavilla myös värillinen versio. Elokuva perustuu Anne Caldwellin näytelmään ja Lou Brockin tarinaan, joiden pohjalta Cyril Hume, H. W. Hanemann ja Erwin S. Gelsey laativat käsikirjoituksen. Elokuvan tuottivat Brock ja Merian C. Cooper. Linwood Dunn teki erikoisefektit maineikkaaseen lentokoneen siipi -tanssinumeroon. Kappale "Carioca" oli ehdolla parhaan laulun Oscar-palkintoon vuonna 1935.

## Näyttelijät

|  |  |  |
| --- | --- | --- |
|  Dolores del Río  | … |  Belinha De Rezende
  |
|  Gene Raymond  | … |  Roger Bond
  |
|  Ginger Rogers  | … |  Honey Hale
  |
|  Fred Astaire  | … |  Fred Ayres
  |
|  Raul Roulien  | … |  Julio Rubeiro
  |
|  Blanche Friderici  | … |  Doña Elena De Rezende
  |
|  Walter Walker  | … |  Carlos De Rezende
  |

## Musikaalinumerot

Kaikki *Cariocan* kappaleet ovat Vincent Youmansin, Gus Kahnin ja Edward Eliscun käsialaa. Youmans toimi kappaleiden säveltäjänä, ja Kahn ja Eliscu sanoittajina. Max Steiner vastasi elokuvasävellyksestä. Tanssiohjauksesta vastasi Dave Gould, jonka apulaisena toimi Hermes Pan. Panista tuli myöhemmin Fred Astairen yhteistyökumppani koreografioiden laatimisessa.

| Musikaalinumerot |
| --- |
| Kappale | Tanssija(t) | Laulaja(t) | Säveltäjä | Sanoittaja(t) |
| "Flying Down to Rio" | Ginger Rogers ja kuoro | Fred Astaire | Vincent Youmans | Gus Kahn ja Edward Eliscu |
| "Music Makes Me" | Fred Astaire | Ginger Rogers |
| "Orchids in Moonlight" | Fred Astaire ja Dolores del Río | Raul Roulien |
| "Carioca" | Fred Astaire, Ginger Rogers ja kuoro | Alice Gentle, Movita Castaneda ja Etta Moten |

Kappaleesta "Orchids in Moonlight" tuli suosittu tangolaulu. Musikaalinumero "Carioca" on huomattava siitä, että se on Astairen ja Rogersin ensimmäinen tanssi yhdessä.

## Tuotanto

Fred Astaire ja Ginger Rogers elokuvan trailerissa
*Cariocan* tuotanto alkoi 23. elokuuta 1933 ja päättyi 7. marraskuuta 1933. Elokuvan budjettina oli 462 000 dollaria. RKO Radio Pictures oli elokuvan tuotantoyhtiönä. Alun perin Joel McCreaa harkittiin Roger Bondin rooliin, mutta rooliin palkattiin Gene Raymond.

## Julkaisu ja vastaanotto

*Cariocan* Yhdysvaltain ensi-ilta oli New Yorkissa 22. joulukuuta vuonna 1933, jonka jälkeen elokuvan maanlaajuinen ensi-ilta oli 29. joulukuuta 1933. Suomessa *Cariocan* teatteriensi-ilta oli 16. syyskuuta vuonna 1934. Tuotantoyhtiönä toiminut RKO oli myös elokuvan levittäjänä Yhdysvalloissa.

Ilmestyessään *Carioca* oli yleisömenestys. Elokuva tuotti Yhdysvalloissa ja Kanadassa 923 000 dollaria, ja ulkomailla 622 000 dollaria. Yhteensä *Carioca* tuotti 1 545 000 dollarin lipputulot, ja toi RKO:lle 480 000 dollarin voitot.

Rotten Tomatoes -sivuston mukaan kriitikoiden arvosteluista täysi sata prosenttia on myönteistä perustuen viiteen arvosteluun.

## Palkintoehdokkuudet

| Palkintoehdokkuudet |
| --- |
| Vuosi | Palkinto | Kategoria | Ehdokas | Tulos |
| 1935 | Oscar-palkinto | Paras laulu | Vincent Youmans (sävellys) Edward Eliscu (sanoitukset) Gus Kahn (sanoitukset) | Ehdokkuus |
| 2006 | Satellite-palkinto | Paras klassikkoelokuvan DVD-julkaisu |  | Ehdokkuus |

## VHS- ja DVD-julkaisut

*Carioca* on julkaistu VHS:lle ja DVD:lle useita kertoja. Elokuvasta julkaistiin ensimmäinen DVD-julkaisu 24. lokakuuta vuonna 2006 Yhdysvalloissa.

## Lähteet

## Aiheesta muualla

* *Carioca* Internet Movie Databasessa (englanniksi)
* *Carioca*  Elonet.
* *Carioca* AllMoviessa. (englanniksi)
* *Carioca* TCM Movie Databasessa (englanniksi)
* *Carioca* Rotten Tomatoes -sivustolla (englanniksi)
* *Carioca* Reel Classicsin sivuilla (Arkistoitu – Internet Archive) (englanniksi)

NäytäFred Astairen ja Ginger Rogersin yhteiset elokuvamusikaalit
* *Carioca* (1933)
* *Continental – hupainen avioero* (1934)
* *Roberta* (1935)
* *Top Hat* (1935)
* *Laivasto tanssii* (1936)
* *Hääkarkuri* (1936)
* *Saanko luvan?* (1937)
* *Ihanaa on elää* (1938)
* *Tanssin kuningaspari* (1939)
* *Me tanssimme taas* (1949)